Աննա Քենդրիկ

Աննա Քենդրիկ (անգլ.՝ Anna Kendrick, օգոստոսի 9, 1985(1985-08-09), Պորտլենդ, Մեն, ԱՄՆ), ամերիկացի դերասանուհի և երգչուհի։ Աննան սկսել է իր կարիերան, երբ դեռ երեխա էր։ 1998 թվականին նա խաղացել է Դինա Լորդի դերում «Broadway»-ի «Բարձր հասարակություն» մյուզիքլում, որի համար նա նոմինացվել է Թոնի մրցանակի որպես մյուզիքլ ամենալավ գլխավոր դերասանուհի։ 2009 թվականին նա միջազգային հեղինակություն ձեռք բերեց «Օդում վերև» ֆիլմում Նատալի Քեների դերում խաղալուց հետո։ Այս ֆիլմի համար նա առաջադրվել է Բրիտանական ակադեմիայի ֆիլմերի մրցանակի, Ոսկե գլոբուսի, Էկրանային դերասանների մրցանակի և Օսկար երկրորդ պլանի լավագույն դերասանուհու համար։
Քենդրիկի այլ դերերից են Ֆրիտցի Վագները «Ճամբար»-ում, Ջեսիկա Սթենլին «Մթնշաղ. Նորալուսին»-ում, Սթեյսի Փիլգրիմը «Սքոթ Փիլգրիմը ընդդեմ աշխարհի»-ում, Բեկա Միտչելտ «Կատարյալ ձայն»-ում և «Կատարյալ ձայն 2»-ում, Ժանետը «Զգոնության վերջ»-ում և Սինդերելան «Անտառում»-ում։ Նա նաև խաղացել է Ջեյսոն Ռոբերտ Բրաունի «Վերջին հինգ տարիները» ֆիլմի ադապտացված տարբերակի մյուզիքլում։


== Վաղ կյանքը ==
Քենդրիկը ծնվել է Փորթլենդ, հաշվապահ Ջենիսի (նի Քուք) և պատմության ուսուցիչ Վիլիամ Քենրիկի, ով նույնպես աշխատում էր ֆինանսական ոլորտում, ընտանիքում։ Մայրական կողմի պապիկը Ռոնալդն է, իսկ տատիկը Ռութ (նի Սմոլ) Քուկը (1918-2011)։ Քենդրիկը ունի իրենից մեծ եղբայր՝ դերասան Մայքլ Քուք Քենդրիկը, ով խաղացել է 2000 թվականի «Looking for an Echo» ֆիլմում։ Աննան սովորել է Փորթլենդ գտնվող Դիրինգի ավագ դպրոցում։


== Կարիերա ==


=== 1995–2007: Վաղ կարիերա, թատրոն, և «Մթնշաղ» ===
Քենդրիկը սկսել է իր կարիերան 10 տարեկանում։ Ծնողները օգնում էին նրան և հաճախ նրան տանում էին Փորթլենդ-ից Նյու Յորք լսումների համար։ Նրա առաջին նշանավոր դերը Դինահի դերն էր 1998 թվականի օգոստոսի «Broadway»-ի «Բարձր հասարակություն» մյուզիքլում, երբ Քենդրիկը դեռևս 12 տարեկան էր։ Նա այս ներկայացման համար վաստակեց Համաշխարհային թատրոնի մրցանակ և առաջադրվեց Թոնի մրցանակի և
Դրամա դեսկի մրցանակի, Քենդրիկը նաև խաղացել է Ֆրեդրիկա Արմֆելդտի դերը Նյու Յոքր Սիթի օպերայում։ Իսկ 2003 թվականին նրա ֆիլմային դեբյուտն էր՝ կատակերգական մյուզիքլ «Ճամբար»-ը։
2007 թվականին նա խաղում է «Հրթիռային գիտություն» ֆիլմում Ջինի Ռայերսոնի դերը, ով ավագ դպրոցում արագ խոսելու առաջնության մասնակից է։ Քենդրիկը ասել է, որ այդ դերը շատ բարդ ու վախեցնող իրական ազգային ուսանողական առաջնության բանավեճը դիտելուց հետո։ Քենդրիկի ներկայացումը գովաբանվել է քննադատների կողմից, իսկ Քենդրիկը առաջադրվել է Անկախ մրցանակի որպես երկրորդ պլանի լավագույն դերասանուհի։ Հետագայում, նրան հրավիրում են «Մթնշաղ»-ում Ջեսիկա Սթենլիի դերը խաղալու համար։ Սակայն Քենդրիկը շուտով հիվանդանում է և չի կարողանում մասնակցել, սակայն նրան դեր է տրվում հաջորդ սեսիայի համար։


=== 2009–այժմ։ «Օդում վերև» ===

Քենդրիկի թատրոնում երգելու փորձերը տվեցին նրան հնարավորություն նկարահանվելու «Մարկ Փիսի փորձը» ֆիլմում, որտեղ նա հանդես է գալիս որպես ավագ դպրոցի շրջանավարտ, ով ներգրավված է երաժշտական թատրոնում։ Նա նաև խաղացել է 2009 թվականի «Մեկ ուրիշ տեղ» ֆիլմում, որտեղ նա խաղում է իր առաջին գլխավոր դերը Գլխավոր դերը է խաղացել նաև ռեժիսոր Ջեյսոն Ռեյթմենի «Օդում վերև» ֆիլմում, որը հիմնված է Վոլթեր Քիրնի «Օդում վերև» նովելի վրա։ «Օդում վերև» ֆիլմի դերի համար Կինոքննադատների ազգային խորհուրդը արժանացրել է նրան Երկրորդ պլանի լավագույն դերասանուհու կոչման։ Բայց այս Քենդրիկը արժանացել է նոմինացիաների այլ մի շարք քննադատական պարգևների կողմից, ինչպիսիք են՝ Ոսկե գլոբուսը,, Օսկար։
Նա խաղացել է Ջեսիկա Սթենլիի դերը «Մթնշաղ. Խավարում» ֆիլմում։ Սցենարի հեղինակ Մելիսա Ռոզենբերգը մշակել է ավարտական ելույթի ճառ այդ հերոսի համար, ինչը նովելի մաս չէր կազմում։ Քենդրիկը նաև նկարահանվել է Էդգար Ռայթի ադապտացրած «Սքոթ Փիլգրիմն ընդդեմ աշխարհի» ֆիլմում։ Քենդրիկը խաղացել է Սթեյսի Փիլգրիմի դերը, ով գլխավոր հերոսի քույրն էր։ 2010 թվականին Քենդրիկը նկարահանվում է ԷլՍիԴի հնչյունային համակարգի «Փոու Փոու» երգի երաժշտական տեսահոլովակում։ 2010 թվականի հոկտեմբերին նա մասնակցում է 2010 թվականի Մեխիկոյի թոփ հմայք մրցանակաբաշխությանը, որտեղ նա նվաճում է «Ամենալավ միջազգային դերասանուհի» մրցանակը։
2011 թվականին նա նկարահանվում է դրամատիկական կատակերգությունում՝ «50/50» ֆիլմում։ Նա նաև խաղում է «Մթնշաղ. Լուսաբաց` Մաս 1»-ում Ջեսիկ Սթենլիի դերը։ 2012 թվականին նա խաղում է «Ինչ ակնկալել, երբ ակնկալում ես» ֆիլմում Ռոզիի դերը։ Նաև հնչյունավորել է Քորթնի հերոսին «ՊարաՆորման» անիմացիոն ֆիլմում։ Քենդրիկը խաղացել է «Կատարյալ ձայն» ֆիլմում Բեկայի դերը, ով քոլեջի ըմբոստ ուսանողուհի է և, ունենալով լավ ձայն, ընդգրկվում է դպրոցի ակապպելլա խմբում։ Քենդրիկը նաև մասնակցում է ֆիլմի սաունդթրեքի ձայնագրմանը։ 2012 թվականին նա նկարահանվում է «Զգոնության վերջ» ոստիկանական դրամայում՝ խաղալով Ժանետի դերը, և «Միություն, որը դու պահում ես» քաղաքական թրիլերում։
2013 թվականին Քենդրիկը ձայնագրում է «Բաժակներ» երգը «Կատարյալ ձայն» ֆիլմի համար։ Այս երգը դառնում է Բիլբոարդի մեծահասակների փոփ երգերի շարքում երկրորդ հիթը։ Քենդրիկի SNL-ում հյուրընկալման դեբյուտը 2014 թվականի ապրիլի 5-ն էր Ֆարելի հետ։
2014 թվականին Քենդրիկը նկարահանվում է «Վերջին հինգ տարիները» ֆիլմում, որի պրեմիերան տեղի է ունենում սեպտեմբերին Տորոնտոյի ֆիլմերի փառատոնի ժամանակ։ Նա նաև նկարահանվում է «Շնորհավոր Սուրբ Ծնունդ», «Կյանք Բեթից հետո», «Ձայները» և «Տորթ» ֆիմերում։
2015 թվականին նա նկարահանվում է «Կատարյալ ձայն 2» ֆիլմում, որը «Կատարյալ ձայն»-ի շարունակությունն է։ Նա խաղում է Բեկա Միտչելի դերը։ Ֆիլմի դեպքերը տեղի են ունենում նախորդից երեք տարի հետո։ Քենդրիկը նաև խաղում է «Պեղում կրակի համար»-ում։
Քենդրիկը նկարահանվում է մի քանի ֆիլմերում, որոնք դեռևս հետարտադրությունում են կամ դեռ չեն հեռարձակվել։ Այդ ֆիլմերից են «Հոլարները», «Ստացի՛ր աշխատանք», «Պարոն Ռայթ» և
«Հաշվապահը»։ Քենդրիկը նաև պետք է խաղա Ռեբել Վիլսոնի հետ «Կատարյալ ձայն 3»-ում, որը պետք է հեռարձակվի 2017 թվականին։


== Ֆիլմագրություն ==


=== Ֆիլմ ===


=== Հեռուստատեսություն ===


=== Թատրոն ===


=== Երաժշտական տեսահոլովակներ ===


== Սկավառագրություն ==


=== Սինգլներ ===


== Ծանոթագրություններ ==


== Արտաքին հղումներ ==
Աննա Քենդրիկը սինեմանիա.ամ կայքում Archived 2018-09-08 at the Wayback Machine.
Աննա Քենդրիկ Internet Movie Database կայքում